31996R1516
L 189/99
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1516/96 НА КОМИСИЯТА
от 29 юли 1996 година
за изменение на приложение I към Регламент (ЕО) № 2771/75 относно общата организация на пазара на яйца
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2771/75 на Съвета от 29 октомври 1975 г. относно общата организация на пазара на яйца (1), последно изменен с Регламент (ЕО) № 2916/95 на Комисията (2), и по-специално член 8, параграф 13 от него,
като има предвид, че приложение I към Регламент (ЕИО) № 2658/87 на Съвета от 23 юли 1987 г. относно тарифната и статистическата номенклатура и относно Общата митническа тарифа (3), последно изменен с Регламент (ЕО) № 1192/96 (4), съдържа в момента действащата Комбинирана номенклатура;
като има предвид, че голяма част от описанията, дадени в приложение I към Регламент (ЕИО) № 2771/75, вече не отговарят на Комбинираната номенклатура; като има предвид, че поради тази причина приложение I към горепосочения регламент следва да бъде изменено; като има предвид, че в интерес на яснотата тези изменения следва да бъдат включени в приложение, заменящо приложение I;
като има предвид, че мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕИО) № 2771/75 се заменя с приложението към настоящия регламент.
Член 2
Настоящият регламент влиза в сила на 1 август 1996 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 юли 1996 година.